ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01-34417/1-2019

21.01.2019.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број  **2126/2018 (3000/0358/2018)**, за набавку Плетенице и манлох трака - ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У Техничкој спецификацији Конкурсне документације, за позицију 20, БЕЗАЗБЕСТНЕ ПЛОЧЕ # 5mm X 1000 X 1000, наведене су техничке карактеристике које треба да задовољи тражени материјал.

Међутим, произвођачи ове врсте материјала у својим техничким спецификацијама не дају податке о Отпорности на савијање и деформацији при 21 MРa, јер нису стандардни за ову врсту материјала.

За ове материјале је најважније на коју температуру су отпорни, која им је топлотна проводљивост, колика је отпорност на итезање (затезна чврстоћа), густина.

Предлажемо да из Техничких захтева избришете захтеве за отпорност на савијање и деформацију при 21 MРa, утолико пре што нису наведени услови и Стандарди под коијма се ове карактеристике испитују.

**ПИТАЊЕ 2:**

У Техничкој спецификацији Конкурсне документације, за позицију 21, ПЛАТНО СТАКЛЕНО # 2-5 mm X 1000 X 10000 У РОЛНИ

Да ли можемо понудити стаклено платно било које дебљине између 2 и 5mm?

**ОДГОВОР 1:**

За позицију 20 Комисија ће извршити измену конкурсне документације у делу техничке спецификације.

**ОДГОВОР 2:**

Може се понудити стаклено платно, једноструко, било које дебљине између 2 и 5 mm, у захтеваној количини.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.